recursal/SuperWikiNEXT-32B huggingface dataset:
அண்டார்ட்டிகா இட அமைவு வரைபடம்

**பாரதி (ஆராய்ச்சி நிலையம்)** (*Bharati - research station*) என்பது அண்டார்டிக்காவில் அமைந்த இந்தியாவிற்கான ஆராய்ச்சி நிலையம் ஆகும். இது, இந்தியாவின் மூன்றாவது அண்டார்டிகா ஆராய்ச்சி மையமும் நன்கு இயங்கிக் கொண்டிருக்கும் இரு இந்திய ஆராய்ச்சி நிலையங்களில் ஒன்றுமாகும். மேலும், இந்த மையமானது, **மைத்ரி** நிலையத்தோடு இணைந்து செயல்படுகிறது. இந்தியாவின் முதல் ஆய்வுத் தளமான **தக்ஷின் கங்கோத்ரி**, இத்தளத்திற்கு விநியோகத் தளமாக பயன்படுத்தப்படுகிறது. லாஸ்மேன் ஹில்ஸ் அருகே 69 ° தெ, 76 ° கி பகுதியில் இவ்வாய்வுக் கட்டிடத்தை இந்தியா நிர்மாணித்துள்ளது. இந்த ஆய்வு நிலையம் மார்ச்சு 18, 2012 இல் இருந்து செயல்பட்டு வருகிறது, இருப்பினும், அது இன்னும் சோதனை அடிப்படையிலேயே இயங்கிக்கொண்டிருக்கிறது; இது முறையான செயல்பாட்டிற்காக காத்திருக்கிறது.

இந்த ஆய்வு நிலையம் நிறுவப்பட்டதிலிருந்து, அண்டார்டிக் வட்டத்திற்குள் பல ஆராய்ச்சி நிலையங்களைக் கொண்டுள்ள ஒன்பது நாடுகளில் இந்தியாவும் ஒன்றாகிவிட்டது. பாரதியின் ஆராய்ச்சி கடல் சார்ந்த ஆய்வுகள் மற்றும் கண்டத்தின் உடைவுகள் பற்றிய நிகழ்வுகள் ஆகியவற்றை மையமாகக் கொண்டுள்ளது. இந்திய துணைக் கண்டத்தின் புவியியல் வரலாற்றின் தற்போதைய நிலையை மேம்படுத்தவும் இது உதவுகிறது. செய்தி ஊடகங்கள் இந்நிலையத்தின் பெயரை "பார்தி", "பாரதி" என வெவ்வேறு ஒலிப்பில் குறிப்பிடுகின்றன.

வசதிகள்
-------

இங்கு அமைக்கப்பட்ட திட்டப்பணியானது, இந்தியாவின் மின்னணுவியல் கூட்டு நிறுவனக் கழகத்தால் ரூபாய் 50 கோடி (500 மில்லியன்) ஒப்பந்த மதிப்பிற்கு தேசிய தொலைதூர உணர்திறன் மையத்தால் (NRSC) நிறுவப்பட்டது. அதி-விரைவு செயற்கைக்கோளில் இருந்து வரக்கூடிய ஒளிக்கற்றைகளைச் சாியான நேரத்திற்குப் பாரதி நிலையத்திலிருந்து பெற்று ஐதராபாத் தேசிய தொலைதூர உணர்திறன் மையத்திற்கு (NRSC) அனுப்பப்படுகிறது. அங்கு தரவுகளானது செயலாக்கம் பெற்று படங்களாக்கப்படுகிறது. 2007 ஆம் ஆண்டில், இந்தியாவின் மின்னணுவியல் கூட்டு நிறுவனக் கழகத்தின் தகவல் தொடர்பானது மைத்ரி நிலையத்தோடு இணைந்துள்ளது. இது அண்டார்டிக்கா மற்றும் NCAOR இல் இரண்டாவது இந்திய ஆராய்ச்சி நிலையம் ஆகும். மற்றவர்களுடன் இணைந்து, இந்திய விஞ்ஞானிகள் பாரதி நிலையத்தில் நிலவியல் மற்றும் புவியியல் கட்டமைப்புகள் பற்றிய ஆய்வுகளை மேற்கொள்கின்றனர்.

மேற்கோள்கள்
-----------

1. ↑  Abhai Mishra & Bhagwati Prasad. "Inauguration of India's new Antarctic Station 'Bharati'". Stamps of India. 15 September 2012 அன்று மூலம் பரணிடப்பட்டது. 11 September 2016 அன்று பார்க்கப்பட்டது.
2. ↑  Paul Fernandes (26 June 2012). "India's station in Antarctic operational". *Times Of India* (Delhi, India). Archived from the original on 25 ஜூலை 2013. .
3. ↑  "Third Antarctica research station by 2011". *The Hindu* (Chennai, India). 20 February 2009. Archived from the original on 11 ஏப்ரல் 2009. .
4. ↑  "Bharti to be 3rd Indian station in Antarctica" பரணிடப்பட்டது 2012-10-25 at the வந்தவழி இயந்திரம், *The Times of India*, 6 August 2009
5. ↑  "Budget boost for gas hydrates, polar sciences research". *The Hindu* (Chennai, India). 16 February 2009. Archived from the original on 7 November 2012. .
6. ↑  Activities at Maitri & Bharati
7. ↑  Mallikarjun, Y. (2 May 2012). "State of the art Bharati station to come up soon". *The Hindu* (Chennai, India).. பார்த்த நாள்: 6 May 2012.

வெளி இணைப்புகள்
---------------

* அன்டார்டிகாவில் 'பாரதி': இந்தியா கண்டறிந்த புதிய தாவரத்தின் பெயர்
கோயில்வெண்ணி வெண்ணிகரும்பேஸ்வரர் கோயில், கோவில்வெண்ணி
**கோவில்வெண்ணி** (*Kovilvenni*) நகரம் தமிழ்நாட்டின் திருவாரூர் மாவட்டத்தில் நீடாமங்கலம் அருகே தஞ்சாவூரிலிருந்து 24 கிமீ தொலைவில் அமைந்துள்ளது. இது 925 குடும்பங்களைக் கொண்ட ஒரு பெரிய கிராமம் ஆகும். 2011 ஆம் ஆண்டு மக்கள்தொகை கணக்கெடுப்பின்படி கோயில்வெண்ணி கிராமத்தில் 3744 பேர் வசித்தனர். இதில் 1746 பேர் ஆண்கள் மற்றும் 1998 பேர் பெண்கள் ஆவர்.

கோவில்வெண்ணி கிராமத்தில் 0-6 வயதுடைய குழந்தைகளின் எண்ணிக்கை 344 ஆகும். இது கிராமத்தின் மொத்த மக்கள் தொகையில் 9.19% ஆகும். கோவில்வெண்ணி கிராமத்தின் சராசரி பாலின விகிதம் 1144 ஆகும். இது தமிழ்நாட்டின் மாநில சராசரியான 996 என்பதை விட அதிகம். மக்கள் தொகை கணக்கெடுப்பின்படி கோவில்வெண்ணியின் குழந்தை பாலின விகிதம் 820 ஆகும். தமிழ்நாட்டின் சராசரியான 943 என்பதை விட இது குறைவாகும்.

வரலாறு
------

கோவில்வெண்ணி பழங்காலத்தில் சோழப் பேரரசின் கீழ் இருந்தது. இங்கு சோழர்களுக்கும் சேரர்களுக்கும் இடையில் பெரும் வெண்ணிப் போர் நடந்தது.

வெண்ணிப் போர்
-------------

 கோவில்வெண்ணி
வெண்ணிப் போர் என்பது முற்காலச் சோழப் பேரரசர் கரிகாலச் சோழன் பாண்டிய மற்றும் சேர மன்னர்களின் கூட்டமைப்புடன் நடத்திய போர் ஆகும். இந்தப் போரில் கரிகாலனுக்கு முழு வெற்றி கிடைத்தது. இவரது வெற்றியைத் தொடர்ந்து, சேர வம்ச மன்னன் உதியன் சேரலாதன் பட்டினி கிடந்து இறந்தான். இந்தப் போர் வரலாற்றுச் சிறப்புமிக்கதாகக் கருதப்படுகிறது மற்றும் தோராயமாக கி.பி. 190 ஆம் ஆண்டில் நடைபெற்றது.

கல்வி நிறுவனங்கள்
-----------------

திருவாரூர் மாவட்டத்தில் உள்ள சிறந்த பொறியியல் கல்லூரிகளில் ஒன்றான அஞ்சலை அம்மாள் மகாலிங்கம் பொறியியல் கல்லூரி கோவில்வெண்ணியில் உள்ளது. புனித மார்சினாசு மேல்நிலைப் பள்ளி என்ற ஒரு பள்ளியும் கோவில்வெண்ணியில் உள்ளது.

மேற்கோள்கள்
-----------

1. ↑  "கோவில்வெண்ணி பொறியியல் கல்லூரியில் 3 பேரூராட்சிகளின் வாக்குப் பெட்டிகள்". தினமணி.. பார்த்த நாள்: 6 December 2022.
2. ↑  மலர், மாலை (2018-05-05). "கோவில்வெண்ணி அருகே விபத்து -கல்லூரி விரிவுரையாளர் உள்பட 2 பேர் பலி". *www.maalaimalar.com*. 2022-12-06 அன்று பார்க்கப்பட்டது.
3. ↑  "Koilvenni Village Population - Needamangalam - Thiruvarur, Tamil Nadu". *www.census2011.co.in*. 2022-12-06 அன்று பார்க்கப்பட்டது.
**பிரியம்வதா தேவி** (*Priyamvada Devi*)(1871-1935) என்பவர்வங்காள மொழி எழுத்தாளர் மற்றும் பரோபகாரர் ஆவார்.

ஆரம்ப கால வாழ்க்கை
------------------

தேவி 1871-ல் பிரித்தானியாவின் இந்தியாவில் வங்காள மாகாணத்தில் உள்ள பப்னா மாவட்டத்தில் குணைகாச்சாவில் பிறந்தார். இவரது தாயார் பிரசன்னமோயி ஒரு பிரபல எழுத்தாளர். இவரது தந்தை கிருஷ்ணகுமார் பாக்சி. இவரது மாமாக்கள் பிரமாதா சௌத்ரி மற்றும் அசுதோஷ் சௌத்ரி, குறிப்பிடத்தக்க எழுத்தாளர்கள் ஆவர். இவர் பெதுன் பள்ளியில் படித்தார். கொல்கத்தாவில் உள்ள பெத்துன் கல்லூரியில் தனது இளங்கலை பட்டப்படிப்பை முடித்தார்.

தொழில்
------

தேவி 1892-ல் தாராதாசு பானர்ஜியை மணந்தார். இவரது கணவர் ஒரு வழக்கறிஞர். இவரது மகன் 1896-ல் இறந்தார். இதன் பிறகு இவர் தனது நேரத்தை எழுதுவதோடு தனது பரோபகாரப் பணியில் ஈடுபடுத்தினார். இவர் பிரம்மோ பாலிகா சிக்ஷாலயாவில் (பிரம்மோ பெண்கள் பள்ளி) ஆசிரியராகச் சேர்ந்தார். தேவி பாரத ஸ்திரீ-மகாமண்டலின் தலைவராக பணியாற்றினார். இந்த நேரத்தில் இவர் பல கல்வி நிறுவனங்களில் பணியாற்றினார். சமசுகிருத நாடகமான ஸ்வப்னவாசவதத்தை மொழிபெயர்த்தார். விவிலியப் பகுதிகளை மொழிபெயர்த்து பக்தவாணி என்ற பெயரில் வெளியிட்டார். இவரது குறிப்பிடத்தக்க நாவல்களில் "வுமென் ஆப் ஜப்பான்" (Women of Japan), கதா ஓ உப்பகதா (Katha O Upakatha), ஜிலெஜபேகலே சிகர் ஆனந்த் (Jhilejabgale Shikar Anath), பவூச்சுலா (Pavchulal), மற்றும் ரேணுக-அ புக் ஆப் கெய்ச்காசு இன் ஜப்பான் (Renuka, a book of Geishas in Japan) ஆகும். இவர் தாரா, ஆங்ஷு, ரேணு மற்றும் சம்பா ஓ பாருல் உள்ளிட்ட பல கவிதைகளையும் எழுதினார். இவர் தொண்டுக்காக நாடகங்களை இயக்கினார்.

இறப்பு
------

தேவி 1935-ல் இறந்தார்.

மேற்கோள்கள்
-----------

1. ↑  Amin, S. N. (1996) (in en). *The World of Muslim Women in Colonial Bengal, 1876-1939*. Brill. பக். 233. பன்னாட்டுத் தரப்புத்தக எண்:9004106421. .
2. 1 2 3  Banerjee, Suresh Chandra. "Devi, Priyamvada". *Banglapedia* (ஆங்கிலம்). 12 November 2017 அன்று பார்க்கப்பட்டது.
3. ↑   *History Of Bengali Literature*. South Asia Books. 1979. பக். 300. .
4. ↑  Nāga, Kālidāsa (1951) (in en). *Bethune School & College centenary volume, 1849-1949*. Bethune School & College. பக். 151. .
ஒரு 81மி.மீ. மரையிடாக் குழலுடைய எல்.16 கணையெக்கி  
11" மரையிடாக் குழலுடைய டால்கிரெண் துப்பாக்கிளுடன் யூ,எஸ்.எஸ். மானிட்டர் (1862) கப்பல்.
குழலின் உட்புறத்தில், மரைகள் வார்க்கப்படாமல் வழுவழுப்பாகவே விடப்பட்டிருக்கும் ஆயுதமே, **மரையிடாக் குழல்** ஆயுதம் ஆகும். கையடக்க சுடுகலங்களில் இருந்து, சக்திவாய்ந்த கவசவூர்த்தி துமுக்கி மற்றும் பெரிய மோர்டர் பீரங்கிகள் வரை; மரையிடாக் குழல்களின் வகைகள் உண்டு. பெரும்பாலான சிதறு துப்பாக்கிகள் மரையற்ற குழலைத்தான் கொண்டிருக்கும்.

சுடுகலன்களின் வரலாறும் மரையிடுதலும்
-----------------------------------

முற்கால சுடுகலன்கள் வழுவழுப்பான குழல்களை கொண்டிருந்ததால், சுடப்பட்ட எறியங்கள் குறிப்பிடும்படியான நிலையான சுழற்சியை கொண்டிருக்காது. எறியத்தின் தேவையற்ற புரளுதல், அதை திசைதிருப்பி துல்லியமின்மையை உண்டாக்கும். 

குழலினுள்  சுருளை வடிவத்திலோ அல்லது பல்கோண வடிவத்திலோ மரையிடுவதால், எரியத்தின்மீது ஒரு நிலையான சுழற்சியை ஏற்படுத்தும். இதனால் எறியம் பறக்கையில், அதை திசைதிருப்பும் இதர சுழற்சிகள் தவிர்க்கப்படுகின்றன.

மேலும் பார்க்க
--------------

* மரையிடுதல்
* Buck and ball
* பொட்டடி துப்பாக்கி / தீபாவளி துப்பாக்கி / பொம்மை துப்பாக்கி
* பொட்டடி இயங்குநுட்பம்
* அக எறியியல்
* மீனியே தோட்டா
* வெடிமருந்து
* பீரங்கி
* வாய்வழி-குண்டேற்ற சுடுகலன்
* சன்னவாய்
* துமுக்கிக் குழல்
* எறியம்

மேற்கோள்கள்
-----------

1. ↑  Fadala, Sam (17 November 2006). *The Complete Blackpowder Handbook*. Iola, Wisconsin: Gun Digest Books. பக். 308. பன்னாட்டுத் தரப்புத்தக எண்:0-89689-390-1. . 
[*தொடர்பிழந்த இணைப்பு*]
**மர்சான் சத்ராப்பி** (*Marjane Satrapi* பாரசீகம்: مرجان ساتراپی) (பிறப்பு 22 நவம்பர் 1969) ஈரானில் பிறந்த பிரஞ்சு கார்ட்டூனிஸ்ட், திரைப்பட இயக்குனர், மற்றும் குழந்தைகளுக்கான புத்தகம் எழுதுபவர்.

வாழ்‌க்கை வரலாறு
----------------

1969 இல் ஈரானிலுள்ள ரஷ்த் என்ற இடத்தில் பிறந்தவர் மர்ஜானே சத்ரபி. சோஷலிச சமூக அமைப்பை நிறுவுவதற்கான போராட்டத்தில் உயிர் நீத்தவர்களின் பாரம்பரியம் கொண்ட முற்போக்கான குடும்பத்தைச் சேர்ந்தவர்.

1979 இல் தனது 14 வயதில் தலைநகர் தெகரானில் உள்ள பிரெஞ்சு பள்ளியில் மர்ஜி படித்துக் கொண்டிருந்த காலத்தில் இஸ்லாமியப் புரட்சி நடைபெற்றது. அது கொடுங்கோல் மன்னர் ஷாவுக்கு எதிரானது. அப்போது ஈரான்-ஈராக் போர் வெடித்தது. இது போன்ற உள்நாட்டு நெருக்கடிகளால் மர்ஜி ஈரானில் படிப்பது நல்லதில்லை என்று அவளுடைய பெற்றோர் கருதி பள்ளிப் படிப்புக்காக ஆஸ்திரியத் தலைநகர் வியன்னாவுக்கு மர்ஜியை அனுப்பினார்கள்.

முதல் நாவல்
-----------

கறுப்பு வெள்ளை கோடுகள் என்பது அவரது முதல் சித்திர நாவல்.

உலகப் புகழ்
-----------

பெர்சேபோலிஸ் (Persepolis) என்ற அவரது சுயசரிதை சித்திர நாவல், அவருக்குப் பெரும் பெயரைப் பெற்றுத் தந்தது. 20 ஆண்டு கால ஈரானின் வரலாற்றைச் சொல்லும் அந்த சித்திர நாவல், சிறந்த அரசியல் ரீதியிலான படைப்பு. பிரெஞ்சு மொழியில் எழுதப்பட்டது‍ இந்த சித்திர நாவல்.

பெர்சேபோலிஸ் திரைப்படமாகவும் வெளிவந்துள்ளது. வின்சென்ட் பார்னோவுடன் இணைந்து மர்ஜியே இந்த அனிமேஷன் படத்தை இயக்கினார். உலகின் மதிப்புமிக்க திரைப்பட விழாவான கான் திரைப்பட விழாவில், 2007ஆம் ஆண்டில் அது நடுவர் விருதைப் பெற்றது.

ஆதாரங்கள்
---------

1. ↑  *J’ai été très bien accueillie et je n’oublierai jamais que j’ai été naturalisée grâce à Jack Lang.*Abusdecine perse les secrets de « Persepolis » 
[*தொடர்பிழந்த இணைப்பு*]
2. ↑  Vingt-deux films pour une palme d'Or
3. ↑  வள்ளியப்பன், ஆதி (நவம்பர் 17, 2013). "கோடுகளை ஆயுதமாக்கிய மர்ஜி". தி தமிழ் இந்து. Archived from the original on 2013-11-30. டிசம்பர் 2, 2013 அன்று பார்க்கப்பட்டது.CS1 maint: unfit url (link)
4. 1 2  வள்ளியப்பன், ஆதி (நவம்பர் 17, 2013). "கோடுகளை ஆயுதமாக்கிய மர்ஜி". தி தமிழ் இந்து‍. Archived from the original on 2013-11-30. டிசம்பர் 2, 2013 அன்று பார்க்கப்பட்டது.CS1 maint: unfit url (link)
**மரைக்காயர்** (*Maraikkayar*) எனப்படுவோர் தென்னிந்தியாவில் உள்ள ஒரு இசுலாமிய மக்களின் ஒரு பிரிவினர் ஆவர். இவர்கள் தமிழ்நாடு, கேரளா மற்றும் இலங்கை ஆகிய பகுதிகளில் வசிக்கின்றனர்.

முஸ்லிம் வணிகர்களான இவர்கள் குறித்த செய்திகள், பாண்டியர் கால ஆவணங்கள்,[] போர்த்துக்கேயர், ஒல்லாந்தர், இடானியர், பிரான்சியர் மற்றும் ஆங்கிலேயரின் பதிவேடுகளில் நிறைய காணப்படுகின்றன. மரைக்காயர், நகுதா, மாலுமி, செறாங்கு, சுக்காணி போன்ற பட்டங்களுடன் ஏராளமான முஸ்லிம் வணிகர்களின் பெயர்கள் இப்பதிவேடுகளில் காணக்கிடக்கின்றன. இவர்கள் வணிகத் தொடர்பு கொண்டிருந்த நாடுகளிலெல்லாம் பெரும் செல்வாக்குடன் விளங்கினர். சில வணிகர்கள் தங்களுக்குத் தேவையான கப்பல்களை வெளிநாடுகளிலிருந்து வாங்கும் அளவிற்கு வசதி படைத்தவர்களாக இருந்தனர். 1722-ல் ஆங்கிலேயர் அச்சே நாட்டில் ஒரு வணிகச் சாவடி ஏற்படுத்தும் பொருட்டு அந்நாட்டு மன்னரிடம் அனுமதி பெற, முகம்மது காசிம் மரைக்காயர் மூலமாகவே அணுகவேண்டி வந்தது. இவர் நாகூரைச் சேர்ந்த ஒரு கப்பல் வணிகர்; மேலும் முகம்மது காசிம் மரைக்காயர் பினாங்கிலும், கெத்தானிலும் அந்நாட்டு மன்னர்களிடமும் பெரும் செல்வாக்கு உடையவராக இருந்தார் என்பது மகிழ்ச்சிக்குரிய செய்தியாகும்.

இவருக்கு ஆங்கிலேய அரசு பல வரிச் சலுகைகளை அளித்துள்ளது. 
இது போன்று தூரக்கிழக்கு நாடுகளில் சிறப்புடன் விளங்கிய நாகூர் வணிகர்கள் பலர் குறித்த செய்திகளும் நமக்குக் கிடைக்கின்றன. இவர்களது வணிகச் சாவடிகள் பினாங்கு, அச்சே, சுமாத்திரா, பெரு, கெத்தா, இலங்கை, பர்மா ஆகிய நாடுகளில் வளமுடன் விளங்கியதை ஆங்கிலேயரின் பதிவேடுகள் தெரிவிக்கின்றன.

வேர்ச்சொல்
----------

மரக்கலத்தின் மூலம் கடல் வாணிபத்தில் ஈடுபட்டு வந்ததால் *மரக்கலராயர்* என்றழைக்கப்பட்டு மரக்காயர் > மரைக்காயர் என்றானது.

இதனையும் காண்க
--------------

* இராவுத்தர்
* பட்டாணி
* தமிழ் முஸ்லிம்கள்

வெளி இணைப்புகள்
---------------

* முஸ்லீம்களும் தமிழகமும்/மரக்காயர்

மேற்கோள்கள்
-----------

1. ↑ . Public consultations, 1806 pp. 56-57; Revenue sundries 1793-94 Vol. 18 pp. 1-15; TDCR No. 3349, p.5; No. 3325 p.65.
2. ↑  Public sundries No. 21, 25th June 1772
3. ↑  FSG Board of Revenue No. 404 18th March 1805 pp 1842-1848
4. ↑  டாக்டர் சுதா சேஷய்யன் (2 அக்டோபர் 2020). *பொருநை போற்றுதும்! - 113*. தினமணி. .
**பி. சி. கோகிலா** (*P. C. Kokila*) இந்தியாவினைச் சார்ந்த இந்திப் பேராசிரியர் ஆவார். இவர் திருக்குறளைக் குஜராத்தி மொழியில் மொழிபெயர்த்ததினால் மிகவும் பிரபலமானவர் ஆவார்.

சுயசரிதை
--------

பி. சி. கோகிலா குசராத்தில் உள்ள பவநகரில் பிறந்தார். 1981ஆம் ஆண்டில், சென்னைப் பல்கலைக்கழகத்தில் கணிதத்தில் இளங்கலை பட்டம் பெற்றார். 1984ஆம் ஆண்டில் தென்னிந்திய இந்தி பிரச்சார சபையிலிருந்து இந்தியில் எம்.ஏ. முடித்தார். பின்னர் 1986இல் ஆய்வியல் நிறைஞர் மற்றும் 1994இல் முனைவர் பட்டம் பெற்றார். 1998ஆம் ஆண்டில், மதுரை காமராஜ் பல்கலைக்கழகத்தில் தத்துவம் மற்றும் மதத்தில் எம்.ஏ. பட்டம் பெற்றார். இவர் 1986ஆம் ஆண்டில் இந்திய அரசாங்கத்தின் உள்துறை அமைச்சகத்தின் இந்தி கற்பித்தல் திட்டத்தில் இந்தி பிரத்யபிகாவாக (பண்டிதர்) தனது வாழ்க்கையைத் தொடங்கினார். 1988 முதல், சென்னையில் உள்ள மாநிலக் கல்லூரியில் இந்தி துறையில் பணிபுரிந்து வருகிறார். இவர் இணைப் பேராசிரியராகவும், துறைத் தலைவராகவும் உள்ளார். இவர் 24 ஆய்வுக் கட்டுரைகளை வழங்கியுள்ளார், அவற்றில் 16 வெளியிடப்பட்டுள்ளன.

*திருக்குறளின்* பண்டைய தமிழ்ப் பதிப்பினை கோகிலா குசராத்து மொழியில் மொழிபெயர்த்தார். இது 2015ஆம் ஆண்டில் செம்மொழி தமிழாய்வு மத்திய நிறுவனத்தினால் வெளியிடப்பட்டது. இதனை இந்தியப் பிரதமர் நரேந்திர மோதி வெளியிட்டார். குஜராத்தியில் 1931ஆம் ஆண்டில் நஜுக்லால் சோக்ஸி மற்றும் 1971 இல் காந்திலால் ஆகியோரைத்தொடர்ந்து குஜராத்தில் மொழிபெயர்ப்புச் செய்துள்ளார்.

மேலும் காண்க
------------

* திருப்புரல் மொழிபெயர்ப்புகள்
* குஜராத்தியில் திருக்குரல் மொழிபெயர்ப்பு
* மொழிபெயர்ப்பாளர்களின் பட்டியல்

மேற்கோள்கள்
-----------

1. 1 2  "PM releases Gujarati translation of Thirukkural, on 'Thiruvalluvar Day'". *Business Standard* (Delhi). 16 January 2015. .
2. 1 2  "Under the spell of the Kural". *The Hindu* (Chennai). 20 November 2014. .
3. ↑   (in ta, gu) *Tirukkural in Gujarati* (1 ). Chennai: Central Institute of Classical Tamil. 2015. பக். 428. பன்னாட்டுத் தரப்புத்தக எண்:978-93-81-74419-2.
4. ↑  Sanjeevi (Ed.), N. (1973). *First All India Tirukkural Seminar Papers* (2 ). Chennai: University of Madras. பக். 13.
**பி. சுப்பிரமணியன்** (*P. Subramanian*) தமிழ்நாட்டின் கோயம்புத்தூர் மாநகரத்தின் சிங்காநல்லூர் பகுதியில் வாழ்ந்த பிரபல தொழிலதிபரும், தயாள குணம் கொண்டவரும், **சாந்தி சமூகப் பணிகள்** எனும் அறக்கட்டளையின் நிர்வாகியும், பி. எஸ். ஜி. தொழில்நுட்பக் கல்லூரியின் முன்னாள் மாணவரும், பின்னர் அதே கல்லூரியில் விரிவுரையாளராகவும், கோவை கியர் நிறுவனத்தின் நிறுவனத் தலைவராகவும் இருந்தவர். இவர் தனது 78-ஆம் வயதில் உடல்நலக் குறைவால் 11 டிசம்பர் 2020 அன்று கோயம்புத்தூரில் காலமானார்.

வரலாறு
------

கோவை பி. எஸ். ஜி. பாலிடெக்னிக் கல்லூரியில் பயின்ற பி. சுப்பிரமணியன் 'சாந்தி கியர்ஸ்' எனும் உற்பத்தி தொழிற்சாலையை 1972-ஆம் ஆண்டு தொடங்கினார். அதன் மூலம், இயந்திர உதிரி பாகங்களை உற்பத்தி செய்து, பல்வேறு நாடுகளுக்கு ஏற்றுமதி செய்து வேகமாக வளர்ச்சியடைந்தார். இதனால் இவர் **கோவையின் கியர் மேன்** என அழைக்கப்பட்டார். இவர் சாந்தி என்பவரை மணந்தார். சுப்பிரமணியன், 1996-இல் தனது மனைவி சாந்தியின் மறைவிற்குப் பின், சாந்தி கியர் உற்பத்தி நிறுவனத்தை 2012 அன்று சென்னை முருகப்பா குழுமத்திற்கு விற்கப்பட்டது. 1996-இல் சாந்தி சமூகப் பணிகள் எனும் அறக்கட்டளையை நிறுவினார். சாந்தி சமூகப் பணிகள் அறக்கட்டளை வெளியாரிடம் பணமாகவோ அல்லது பொருளாகவோ நன்கொடை பெறுவதில்லை.

பத்ம சிறீ விருது
----------------

இந்திய அரசு இவரது மறைவிற்குப் பின் 2021-ஆம் ஆண்டில் பத்ம சிறீ விருது அளித்து பெருமைபடுத்தியது.

மேற்கோள்கள்
-----------

1. ↑  சாந்தி சோஷியல் சர்வீசஸ் சுப்பிரமணியன் - கோயம்புத்தூர் மக்களின் கண்ணீர் அஞ்சலி
2. ↑  `கோவை சாந்தி சமூக சேவை' சுப்பிரமணியம் காலமானார்!
3. ↑  ‘Gear man’ of Coimbatore, P. Subramanian, no more
4. ↑  Coimbatore's beloved 'gear man' P Subramanian passes away at 79
5. ↑  Coimbatore ‘gearman’ touched hearts with quality, affordable food
6. ↑  SHANTHI SOCIAL SERVICES
7. ↑  Late industry captain, centenarian farmer awarded Padma Shri
8. ↑  ததும்பாத நிறைகுடம்: பத்மஸ்ரீ விருது சூட்டிய மகுடம்!

வெளி இணைப்புகள்
---------------
**பி. செகநாத தாசு** (*B. Jagannadha Das*)(பிறப்பு: ஜூலை 27, 1893) என்பவர் ஒரிசா உயர்நீதிமன்றத்தின் இரண்டாவது தலைமை நீதிபதியும், இந்திய உச்ச நீதிமன்ற நீதிபதியும் ஆவார்.

தொழில்
------

செகநாத தாசு 1893இல் பெர்காம்பூரில் பிறந்தார். பெர்காம்பூர், கல்லிகோட்டி கல்லூரி மற்றும் சென்னை, மாநிலக் கல்லூரியில் கணிதத்தில் முதல் வகுப்பில் தேர்ச்சி பெற்றார். பின்னர் சென்னை, சட்டக் கல்லூரியில் சட்டத்தில் முதுநிலைப் பட்டம் பெற்றார். மதராசு உயர்நீதிமன்றத்தில் வழக்கறிஞராகப் பயிற்சிபெற்றார். தாசு 1921இல் இந்தியத் தேசிய காங்கிரசில் சேர்ந்தார். மகாத்மா காந்தியுடன் தேசியவாத இயக்கம், சமூகப் பணிகளில் பங்கேற்றார். இவர் ஜூலை 26, 1948இல் ஒரிசா உயர்நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் இந்த உயர்நீதிமன்றத்தின் தலைமை நீதிபதியாக 1951 அக்டோபர் 31 அன்று பதவி உயர்த்தப்பட்டார். செகநாத தாசு 1953இல் இந்திய உச்சநீதிமன்றத்தின் நீதிபதியாகப் பதவியேற்றார். பின்னர் வயது முதிர்வு காரணமாக 26 ஜூலை 1958இல் ஓய்வு பெற்றார்.

மேற்கோள்கள்
-----------

1. ↑  "Jaitley criticises Congress for creating hue and cry over judicial appointment issue". *The Economic Times*. .
2. ↑  "Former Chief Justice | Orissa High Court, Cuttack". *orissahighcourt.nic.in*. 2021-06-07 அன்று பார்க்கப்பட்டது.
3. ↑  "FORMER JUSTICES | SUPREME COURT OF INDIA". *main.sci.gov.in*. 2021-06-07 அன்று பார்க்கப்பட்டது.
**பாரடைஸ் லாஸ்ட்"** (*Paradise Lost*) என்பது 17-ஆம் நூற்றாண்டின் ஆங்கிலேயக் கவிஞரான ஜான் மில்டன் (1608-1674) எழுதிய காவியம் ஆகும். 1667ஆம் ஆண்டில் வெளியிடப்பட்ட முதல் பதிப்பு, பத்து ஆயிரம் வரிகள் கொண்ட பத்து புத்தகங்களைக் கொண்டிருந்தது. 1674 இல் வெளிவந்த இரண்டாவது பதிப்பானது, பன்னிரண்டு புத்தகங்களாக சிறிய திருத்தங்களைக் கொண்டதாகவும், விரிவுரையில் ஒரு குறிப்பும் இடம்பெற்றதாகவும் வெளிவந்தது. இது மில்டனின் முக்கிய படைப்பு என்று விமர்சகர்களால் கருதப்படுகிறது, மேலும் அவரது காலத்தின் மிகப்பெரிய ஆங்கில கவிஞர்களில் ஒருவராக அவரது புகழை உறுதிப்படுத்த உதவியது.

இந்த கவிதை விவிலியத்தை தழுவி எழுதப்பட்டுள்ளது. முதல் புத்தகத்தில் கடவுளால் படைக்கப்பட்ட ஈடன் கார்டன் என்ற அழகான தோட்டத்தில் ஆதாமும் ஏவாளும் மகிழ்ச்சியாக வாழ்ந்து கொண்டிருந்ததையும் அத்தோட்டத்தில் சாத்தான் நுழைந்து இருவரையும் தனது பேச்சாற்றலால் தனது பக்கம் ஈர்த்து கடவுளுக்கு எதிராக செயல்பட வைப்பதையும் எழுதியுள்ளார் .

இழந்த சொர்க்கம் என்பது ஆதாம் ஏவாள் பற்றிய கதை. இருவரும் ஈடன் தோட்டத்தில் எப்படி படைக்க பட்டார்கள் ஏன் வெளியேற்றப்பட்டார்கள் என்பதை கூறுகிறது. மேலும் சாத்தான் இக்கதையின் முக்கிய கதாபாத்திரமாக திகழ்கிறது. சாத்தான் ஒருமுறை கடவுளுக்கு எதிராக செயல்பட்டது அதனால் சொர்க்கத்தில் இருந்து நரகத்திற்கு அனுப்பப்பட்டது. சாத்தான் கடவுளை பழிவாங்க நினைத்தது. தனது உண்மையான உருவத்தில் இருவரையும் சந்திக்க இயலாமையால் பாம்பு உருவம் எடுத்து சந்திக்கிறது. கடவுள், ஆதாம் ஏவாள் அப்பழத்தை சாப்பிடக்கூடாது என்று கூறினார். ஆனால் சாத்தான் அப்பழத்தை சாப்பிடுமாறு தூண்டியது. அப்பழத்தை சாப்பிட்டவுடன் கடவுளின் வார்த்தையை மீறி விட்டோம் என குற்ற உணர்வு அவர்களுக்கு ஏற்படுகின்றது பிறகு சாத்தான் மகிழ்ச்சியாக நரகத்திற்கு திரும்புகின்றது. அப்போது மனித இனத்தின் சரிவு ஏற்படுகிறது.

மேற்கோள்கள்
-----------

1. ↑  Milton, John (1674). *Paradise Lost; A Poem in Twelve Books* (II ). London: S. Simmons.. பார்த்த நாள்: 8 January 2017.
2. ↑  "Paradise Lost: Introduction". *Dartmouth College*. 24 மே 2019 அன்று மூலம் பரணிடப்பட்டது. 26 March 2010 அன்று பார்க்கப்பட்டது.
3. ↑  "John Milton". *Poetry Foundation*. 19 April 2018.
**பாரடோல்** *(Baratol)* என்பது ஒரு வெடிபொருளாகும். டிஎன்டி எனப்படும் டிரை நைட்ரோ டொலுயீன், பேரியம் நைட்ரேட்டு கலவையுடன் 1% அளவு  மட்டுபடுத்தியாகச் செயல்படும் பாரபின் மெழுகைச் சேர்த்து பாரடோல் உருவாக்கப்படுகிறது. டி,என்,டி 25% முதல் 33% அளவு வரைக்கும் கலவையில் கலக்கப்படுகிறது. ஏனெனில், பேரியம் நைட்ரேட்டு அதிக அடர்த்தி கொண்டது என்பதால் பாரடோல் அடர்த்தி குறைந்தபட்சமாக 2.5 மி.கி/மீ 3 ஆகவாவது இருக்கவேண்டும்.

பாரடோலின் வெடிப்புத் திசைவேகம் வினாடிக்கு 4900 மீட்டர்கள் மட்டுமேயாகும். தொடக்கக்கால சில அணு குண்டுகளில் பயன்படுத்தப்பட்ட வெடிபொருள் லென்சுகளில் மெதுவாக வெடிக்கும் வெடிபொருளாகப் பயன்படுத்தப்பட்டது. கூட்டமைவு பி பயன்படுத்தப்பட்டு தயாரிக்கப்படும் வெடிபொருள்கள் பெரும்பாலும் விரைவு வெடிபொருள் வகை வெடிபொருளாகும். 1945 ஆம் ஆண்டில் மேற்கொள்ளப்பட்ட டிரினிட்டியில் அணுகுண்டு வெடிப்பு, 1949 சோவியத் யோ 1 குண்டு வெடிப்பு மற்றும் 1972 இல் இந்தியா அணுகுண்டு வெடிப்பு அனைத்திலுமே பாரடோலும், ’கூட்டமைவு பி‘ யும் பயன்படுத்தப்பட்டன .

மில்சு குண்டு எனப்படும் பிரித்தானிய கைவெடிகுண்டுகளிலும் பாரடோல் பயன்படுத்தப்பட்டது.

மேற்கோள்கள்
-----------

1. 1 2  Explosives - Compounds
2. ↑  High explosive compound - Patent 3956039
சாங்'இ 4 (ஆங்கிலம்: *Chang'e 4*, எளிய சீனம்: 嫦娥四号பின்யின்: *Cháng'é Sìhào*) சீனாவின் நிலவு ஆராய்ச்சித் திட்டம் ஆகும். இதன் மூலம் சீனா நிலவின் காணப்படாத இன்னொரு பாகத்தில் தரையிறங்கி சாதனை செய்துள்ளது. இத்திட்டம் சாங்'இ 3 திட்டத்தின் தொடர்ச்சி ஆகும். சாங்'இ 3 சீனாவின் முதல் நிலவில் தரையிறங்கும் திட்டம் ஆகும். சாங்'இ என்பது சீனாவின் நிலவுக் கடவுளின் பெயர் ஆகும்.

சாங்'இ ஒரு பார்வை
-----------------

சாங்'இ-1 2007, சாங்'இ-2 2010, சாங்'இ-3 2013 ஆகிய ஆண்டுகளில் நிறைவேற்றப்பட்டது.சாங்'இ-4 யைத் தொடர்ந்து சாங்'இ-5 மற்றும் சாங்'இ-6 திட்டங்களும் உள்ளன. நிலவின் ஆராயப்படாத பகுதியின் கலவை, வயது போன்றவற்றை அறிய இத்திட்டம் வழி செய்கிறது.

குறிக்கோள்
----------

பழங்காலத்தில் ஏற்பட்ட ஒரு மோதல் காரணமாக நிலவில் ஒரு எயிட் கன் பேசின் (Aitkan Basin) என்கிற பெரும்பள்ளம் தோன்றியுள்ளது.இதன் ஆழம் 13 கி.மீ.இதனை ஆராய்வதின் மூலம் நிலவின் பிறப்பு, உள்கட்டமைப்பு போன்றவற்றை அறிந்து கொள்ளவும்,

நிலவின் மண் மற்றும் பாறைகளின் வேதியியல் கலவைகளை அறியவும்,

நிலவன் பரப்பு வெப்ப நிலையை அறியவும்,

காஸ்மிக் கதிர்கள் பற்றி அறியவும் இத்திட்டம் குறிக்கோள்களாகக் கொண்டுள்ளது.

மேற்கோள்கள்
-----------

1. ↑  Lyons, Kate. "Chang'e 4 landing: China probe makes historic touchdown on far side of the moon" (in en). The Guardian.. பார்த்த நாள்: 3 January 2019.
2. ↑  "China successfully lands Chang'e-4 on far side of Moon". 3 January 2019 அன்று மூலம் பரணிடப்பட்டது. 3 January 2019 அன்று பார்க்கப்பட்டது.
ரஷ்ய 122 மிமீ எம்1910 ஹாவித்சர் உடைய குழலாசனத்தை மாற்றியமைக்கப்பட்டு, 105 மிமீ எச்37 ஹாவித்சர் குழலுடன் இணைக்கப்பட்டுள்ளது.
ரஷ்ய 122 மிமீ எம்1910 ஹாவித்சர் உடைய குழலாசனத்தை மாற்றியமைக்கப்பட்டு, 105 மிமீ எச்37 ஹாவித்சர் குழலுடன் இணைக்கப்பட்டுள்ளது.
ஒரு எம்109 குழலாசன அடைப்பின் வரைபடம். 
**திருகடைப்பு** (ஆங்கிலம்: *interrupted screw*) என்பது, பீரங்கிகளின் குழலாசனத்தில் பிரயோகிக்கப்படும் ஒரு வழக்கமான இயந்திரக் கருவி ஆகும். இது 1845-ல் கண்டுபிடிக்கப் பட்டதாக நம்பப்படுகிறது.

இது, பின்னடைப்பின் ஊடச்சுக்கு நெடுக, அதன் மேலிருக்கும் மரையின் ஒரு பகுதி நீக்கப்பட்டிருக்கும், ஒரு திருகாணித் திரள் ஆகும். ஆயுதத்தின் அறையின் பின்புறத்தில் உள்ள (அரைகுறையாக) மரையிடப்பட்ட துவாரத்துடன், இந்த திருகாணி பொறுந்தும். பின்னடைப்பின் மரையில்லா பகுதியும், குழலாசனத்தின் மரையில்லா பகுதியும் பொருந்திக் கொள்ளும்.

மேலும் பார்க்க
--------------

* வெலின் பின்னடைப்பு
* பின்னடைப்பு

மேற்கோள்கள்
-----------

1. ↑  *The history of science and technology* by Bryan H. Bunch p.355

புற இணைப்புகள்
--------------

* திருகடைப்பு கொண்ட குழலாசன இயங்குமுறைகள் பரணிடப்பட்டது 2012-02-25 at the வந்தவழி இயந்திரம் (ஆங்கிலத்தில்)
* கப்பற் பீரங்கிகளில் பயன்படுத்திய திருகடைப்பு - Navweaps.com (ஆங்கிலத்தில்)
நசுமா அப்துல்லா இத்ரீசு (2013)
**நசுமா அப்துல்லா இத்ரீசு** (*Najma Idrees*) (அரபு: نجمة عبدالله إدريس; பிறப்பு : 25 டிசம்பர் 1952) ஒரு குவைத் நாட்டின் கவிஞர், கட்டுரையாளர் மற்றும் அறிஞர் ஆவார்.

சுயசரிதை
--------

இத்ரீசு 1952 ஆம் ஆண்டு குவைத்து நாட்டில் பிறந்தார். 1976 ஆம் ஆண்டு குவைத்து பல்கலைக்கழகத்தில் அரபு இலக்கியப் பட்டம் பெற்றார். 1987 ஆம் ஆண்டு இலண்டன் பல்கலைக்கழகத்தின் ஓரியண்டல் மற்றும் ஆப்பிரிக்க ஆய்வுப் பள்ளியிலிருந்து தனது முனைவர் பட்டத்தைப் பெற்றார். அதில் இவரது ஆய்வுக் கட்டுரை 'நவீன அரபுக் கவிதைகளில் மரணம் மற்றும் அதன் வளர்ச்சி' (அரபு: مفهوم الموت وتطوره في الشعر العريث الحيد) என்ற தலைப்பில் இருந்தது.

இத்ரீசு தனது ஆரம்ப பல்கலைக்கழக ஆண்டுகளில் இருந்து ஒரு கவிஞராகவும் ஆராய்ச்சியாளராகவும் எழுதத் தொடங்கினார். மேலும் குவைத்து எழுத்தாளர்கள் சங்கத்தால் வெளியிடப்பட்ட *அல்-பயான்* இதழில் தனது ஆரம்பகால படைப்புகளை வெளியிட்டார். 

பல்வேறு அரபு நாடுகளில் ஆண்டுதோறும் நடைபெறும் கலாச்சாரம், கலை மற்றும் இலக்கியத்திற்கான தேசிய கவுன்சில்  நடத்தும் கலாச்சார வாரங்களில் அடிக்கடி பங்கேற்பவர் ஆவார்.

*அல்-சரிடா* செய்தித்தாளின் வாராந்திர பத்திகள்,  மாத இதழ்களுக்கான கட்டுரைகள் மற்றும் உள்ளூர் பத்திரிக்கை மற்றும் வானொலி நேர்காணல்களில் திறந்த விவாதங்களும் அவரது பங்களிப்புகளில் அடங்கும்.

கௌரவங்களும் விருதுகளும்
-----------------------

* அரபு பெண்கள் விருது (குவைத்து 2013 ஆம் ஆண்டு)
* இலக்கியத் துறையில் குவைத்து அரசின் பரிசு. (2002 ஆம் ஆண்டு)

புத்தகங்கள்
-----------

* *என் மொழி முறிவுகள்.* *நான் வளர்கிறேன்* (அரபு: تتكسّر لغتي. .  )

மேற்கோள்கள்
-----------

1. ↑  Al-Bayan Magazine by Kuwaiti Writers Association
2. ↑  NCCAL description  பரணிடப்பட்டது 2019-09-20 at the வந்தவழி இயந்திரம்
3. ↑  Al-Jarida weekly column  பரணிடப்பட்டது 2015-02-10 at the வந்தவழி இயந்திரம்
4. ↑  Dr. Najma Idrees was presented with the Arab Women Award (Kuwait Awards) in the field of literature in 2013.  பரணிடப்பட்டது 2015-02-10 at the வந்தவழி இயந்திரம்
5. ↑  "كونا :: الشيخ احمد الفهد يعتمد اسماء الفائزين بجوائز الدولة التقديرية والتشجيعية 22/11/2002".
6. ↑  Preview of 'My Language Fractures.. I Grow' (Arabic: تتكسر لغتي انمو: سيرة شعرية وشواهد)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* Israel
* United States

 |
| மற்றவை | 
* IdRef

 |
**நசிம்சார் (**Nasimshahr, பாரசீக மொழி: نسيم شهر‎; முந்நையப் பெயர்: Akbarabad (பாரசீகம் : اکبر آباد), பிற பெயர்கள் : Akbarābād) என்ற நகரமானது, பதரேசுடன் கவுன்டியின் (Baharestan County) தலைநகரம் ஆகும். 2006 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, இந்நகரத்தில் 31,620 குடும்பங்கள் வாழ்ந்திருந்தன. அக்குடும்ப உறுப்பினர்களின் மக்கள் தொகை 135,824 ஆக இருந்தது. 2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 48 வது இடத்தினைப் இருக்கிறது. 1995 ஆம் ஆண்டில் இந்த நகரம், நகராட்சி அல்லது நகராண்மைக் கழகமாக என அறிவிக்கப்பட்டது. அதன் பிறகே நில ஆட்சிப் பணிகள் நடைபெற இங்கு அரசு அலுவலகங்கள் உருவாக்கப் பட்டன.

மக்கள் தொகை
-----------

பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். வங்கிகளிலும் கூட கடன் வசதித் தரும் போது, இந்த குடும்ப வரலாறுகளைக் கணக்கில் கொண்டு பணம் பெறுவது, எளிமையான நடைமுறைகளால் கட்டமைக்கப் பட்டுள்ளன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 200,393 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 157,474 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +27.25% அதிகரித்துள்ளது.

காட்சியகம்
----------

* 
* 
* 
* 
*

குறிப்புகள்
-----------

1. 1 2
2. ↑  Asia-Pacific Population Journal, United Nations. "A New Direction in Population Policy and Family Planning in the Islamic Republic of Iran". 14 February 2009 அன்று மூலம் பரணிடப்பட்டது. 14 April 2006 அன்று பார்க்கப்பட்டது.
3. ↑  "Iran – population". Countrystudies.us. 18 June 2011 அன்று பார்க்கப்பட்டது.
4. ↑
**வார்விக்கைட்டு** *(Warwickite)* என்பது (MgFe)3Ti(O, BO3)2 அல்லது Mg(Ti,Fe3+, Al)(BO3)O. என்ற மூலக்கூற்று வாய்ப்பாடுகளால் விவரிக்கப்படும் ஒரு கனிமம் ஆகும். இரும்பு மக்னீசிய தைட்டானிய போரேட்டு கனிமம் என்று இது வகைப்படுத்தப்படுகிறது. கருப்பு நிறம் மற்றும் பழுப்பு நிறத்தில் பட்டகத்தன்மையுள்ள பளபளப்புடன் ஒளிபுகும் நேர்சாய்சதுரப் படிகங்களாக வார்விக்கைட்டு தோன்றுகிறது. இக்கனிமத்தின் ஒப்படர்த்தி 3.36 என்றும் மோவின் அளவுகோல் கடினத்தன்மை அளவு 3 முதல் 4 என்றும் மதிப்பிடப்பட்டுள்ளது .

தோற்றம்
-------

பாறை வேதி உருமாற்றத்தால் தோன்றிய சிலிக்காவுடன் சேர்ந்த சுண்ணாம்புக்கல் பாறைகள், லேம்பிரைட்டு எனப்படும் மீத்தூய பொட்டாசிய தீப்பாறை வகை மூடகப் பகுதிகள், கார்பனாடைட்டு வகை தீப்பாறை கொடிப்பகுதிகள் போன்றவற்றில் வார்விக்கைட்டு காணப்படுகிறது. முதன் முதலில் நியூயார்க்கின் ஆரஞ்சு மாகாணத்திலுள்ள வார்விக்கைட்டு நகருக்கு அருகில் 1838 ஆம் ஆண்டு கண்டறியப்பட்டது. இதேபோல கனடாவின் ஒன்றாரியோ மாகாணத்தில் இருக்கும் பேன்கிராப்ட்டு நகரம், எசுப்பானியாவின் மூர்சியா மாகாணம், சைபீரியா, வட கொரியாவின் பியொங்யாங் நகரம் முதலான பகுதிகளிலும் வார்விக்கைட்டு கிடைக்கிறது .

மேற்கோள்கள்
-----------

1. ↑  Mineralienatlas
2. ↑   Webmineral
3. ↑   Mindat
4. ↑   Handbook of Mineralogy
**வார்னர் புரோஸ். இயங்குபடம்** (ஆங்கில மொழி: *Warner Bros. Animation*) என்பது அமெரிக்க நாட்டு இயங்குபட இசுடியோ ஆகும். இது வார்னர் புரோஸ். என்டர்டெயின்மென்ட்டின் ஒரு பகுதியாகவும், வார்னர் புரோஸ். டிஸ்கவரியின் துணை நிறுவனமும் ஆகும். இந்த இஸ்டுடியோ லூனி ட்யூன்சு மற்றும் மெர்ரி மெலடிசு போன்ற கதாபாத்திரங்களுடன் நெருக்கமாக தொடர்புடையது. இது 1933 முதல் 1963 வரையிலும், 1967 முதல் 1969 வரையிலும் லூனி ட்யூன்சு மற்றும் மெர்ரி மெலடீசு கார்ட்டூன் குறும்படங்களைத் தயாரித்த இசுடியோவான 'வார்னர் புரோஸ். கார்ட்டூன்களின்' வாரிசாக இந்த இசுடியோ உள்ளது.

வார்னர் தனது இயங்குபட பிரிவை லூனி ட்யூன்சு தொடர்பான படைப்புகளை உருவாக்க 1980 இல் மீண்டும் நிறுவினார், மேலும் டைம் வார்னருடன் (பின்னர் வார்னர் மீடியா என அழைக்கப்பட்டது) 1996 இல் இணைக்கப்பட்டது. இது மார்ச்சு 15, 1980 இல் வார்னர் பிரதர்ஸ் கார்ட்டூன் என்ற பெயரில் ஆரம்பிக்கப்பட்டு பின்னர் 1957 முதல் 2001 வரை கான்னா-பார்பரா என்ற பெயரில் இயக்கியது.

சமீபத்திய ஆண்டுகளில் வார்னர் புரோஸ். இயங்குபடம், டிசி காமிக்ஸ், மெட்ரோ-கோல்ட்வின்-மேயர் கார்ட்டூன் இசுடியோ (டர்னர் என்டர்டெயின்மென்ட் கோ வழியாக) உட்பட வார்னர் பிரதர்ஸுக்குச் சொந்தமான பிற சொத்துக்களால் உருவாக்கப்பட்ட தொலைக்காட்சி மற்றும் நேரடி காணொளி இயங்குபடங்களை தயாரிப்பதில் முதன்மையாக கவனம் செலுத்துகிறது.

மேற்கோள்கள்
-----------

1. ↑  Maltin, Leonard (1987). *Of Mice and Magic*. New York: Plume. பக். 273. பன்னாட்டுத் தரப்புத்தக எண்:978-0-45-225993-5. .
2. ↑  "C2500359 - WARNER BROS. ANIMATION INC. | Statement of Information". *California Secretary of State*. January 18, 2022. மார்ச் 31, 2022 அன்று மூலம் பரணிடப்பட்டது. March 31, 2022 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் Warner Bros Animation தொடர்பாக ஊடகக் கோப்புகள் உள்ளன.
**வார்டு எண் 21, கொல்கத்தா மாநகராட்சியின்** ஒரு நிர்வாக பிரிவு ஆகும் .  கொல்கத்தா மாநகராட்சியில் பெருநகர எண் 4,இல்  உள்ளடக்கிய பகுதிகளில் ஜோரபாகன்  அருகில் உள்ள வட கொல்கத்தா பகுதியாகும்.  இது  ஷ்யாம்புகுர் விதான் சபா தொகுதியில்  அமைந்துள்ள  மாநகராட்சி வார்டு  ஆகும் .

வார்டு பகுதிகள்
---------------

 வார்டு  எல்லைகள் பின்வருமாறு  போர்ட் டிரஸ்ட் சாலை முதல்  நிம்தளா  காட் தெரு வடக்கு பகுதி. பாய்சனாப்  சரண் சேட்  தெரு மற்றும் ஜாடுலால் மாலிக் சாலை கிழக்கு  பகுதி காளி கிருஷ்ணா  தாகூர் தெரு, தர்பனராயன்  தாகூர் தெரு மற்றும் துறைமுக சாலை முன்னணி ஹூக்ளி ஆற்றின் கரையில் உள்ள தெற்கு பகுதிஹூக்ளி நதி மேற்கு பகுதியில்  அமைந்துள்ளது .

மக்கள் தொகை
-----------

 2011 இந்தியாவின்   மக்கள்  தொகை கணக்கெடுப்பின்படி வார்டு எண் 21, கொல்கத்தா மாநகராட்சியில்  மொத்த மக்கள் தொகை 21,187, இதில்  13,127 (62%) பேர் ஆண்கள் ,  8,060 (38%) பேர் பெண்கள். 6 வயதுக்கு கீழே   1,295. பேர்  மொத்த மக்கள் தொகையில்  எழுத்தறிவு இல்லாதவர்கள் 16,016 பேர்  (78.12% மக்கள் 6 வயதுக்கு மேல் உள்ளனர். )

மேற்கோள்
--------

1. ↑  "Delimitation Commission Order No. 18 dated 15 February 2006" (PDF). *West Bengal*. Election Commission. 18 செப்டம்பர் 2010 அன்று மூலம் (PDF) பரணிடப்பட்டது. 8 April 2015 அன்று பார்க்கப்பட்டது.
2. ↑  Kolkata: Detail Maps of 141 Wards with Street Directory.
3. ↑  "Municipal Wards". Yellow Pages.com. 3 April 2015 அன்று பார்க்கப்பட்டது.
4. ↑  "2011 Census – Primary Census Abstract Data Tables". *West Bengal – District-wise*. Registrar General and Census Commissioner, India. 15 June 2016l அன்று பார்க்கப்பட்டது.
**ரூஃவிகாலோல்** (ரூஃபிகலால், *Rufigallol*) என்பது ஒரு கரிமவேதிப் பொருள். இது 1,2,3,5,6,7-எக்சாஐதராக்ஃசி-9,10-ஆந்த்ராகுயினோன் ( **1,2,3,5,6,7-hexahydroxy-9,10-anthraquinone**) துல்லியமாய் குறிப்பிடப்பெறும் வேதிப்பொருள். இதன் வேதியியல் வாய்பாடு C  
14O  
8H  
8; இதனை ஆந்த்ராகுயினோனின் ஆறு ஐதரச அணுக்களை, ஐதராக்சைல் ( OH) வேதிக்குழுமத்தால் மாற்றியமைத்தால் உருவானதாகக் கொள்ளலாம்.

இச் சேர்மம் டையாக்ஃசேன் (dioxabe) என்னும் நிறமிலி நீர்மத்தில் கரைந்து, பின் இதிலிருந்து சிவப்பு ஊசிபோன்ற படிகவடிவில் உருவாகும். இது 365 °செ இல் உருகா ஆவியாகும் (sublime) (பசுபம் ஆகும்). காலிக் காடியை அடர்ந்த கந்தக்காடியுடன் வினையுறச்செய்து பின் சோடியம் ஐதராக்சைடு -ஓடு வினையுறச் செய்தால் இப்பொருள் கிட்டும்.

ரூஃவிகாலோல் மலேரியா நோயூட்டி உயிரி பிளாசுமோடியம் ஃவால்சிப்பாரம் (Plasmodium falciparum) என்பதற்கு நச்சுப்பொருளாய் இயங்கும். இது மலேரியா எதிர்ப்பு மருந்தாகிய எக்ஃசிஃவோன் (exifone) என்னும் மருத்தோடு ஒத்தியங்கும் தன்மையும் கொண்டது, இம்மருந்து ரூஃவிகாலோலுடன் ஒத்த கட்டமைப்பு கொண்டது.

பெரிலியம், அலுமினியம், தோரியம், சிர்க்கோனியம், ஆஃவினியம் ஆகியவற்றோடு ரூஃவிகாலோல் சேர்ந்து அடர்சிவப்பு நிறம் கொண்ட கூட்டுப்பொருள்கள் உண்டாக்குகின்றன. இந்த வேதிவினையைக் கொண்டு மிகச்சிறிதளவு பெரிலியம் இருந்தால் ஒளிமாலையளவியால் கண்டுபிடிக்கப்படுகின்றது.

இவற்றையும் காண்க
----------------

* குயினோன்

மேற்கோள்களும் அடிக்குறிப்புகளும்
--------------------------------

1. 1 2 3  M. A. Azim and A. A. Ayaz (1969), *Spectrophotometric determination of beryllium*. Microchimica Acta Volume 57, Number 1, pages 153-159 எஆசு:10.1007/BF01216677
2. ↑  R. W. WINTER, KENNETH A. CORNELL, LINDA L. JOHNSON, MARINA IGNATUSHCHENKO,DAVID J. HINRICHS and MICHAEL K. RISCOE (1996), *Potentiation of the Antimalarial Agent Rufigallol*. ANTIMICROBIAL AGENTS AND CHEMOTHERAPY, Vol. 40, No. 6, pages 1408–1411. Online version பரணிடப்பட்டது 2011-06-11 at the வந்தவழி இயந்திரம் accessed on 2010-02-01.
**வைக்கொவ்ஃப்** (Wyckoff) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 17.113 சதுர கிலோ மீற்றர் பரப்பளவைக் கொண்டுள்ளது. இதில் 16.957 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.156 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 16,696 ஆகும். வைக்கொவ்ஃப் நகரத்தின் மக்கள் தொகை அடர்த்தி ஒரு கிலோ மீற்றருக்கு 984.6 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
வைக்கிங் ஒழுக்குச்சிமிழ் (நாசா)
வைக்கிங் 2 அனுப்பிய படம்
**வைக்கிங் திட்டம்** (*Viking Mission*) என்பது செவ்வாய்க் கோளை ஆராய்வதற்கென நாசா நிறுவனம் தயாரித்த ஒரு விண்வெளிப் பயணத் திட்டமாகும். வைக்கிங் 1, வைக்கிங் 2 என இரண்டு விண்கலங்கள் செவ்வாய்க்கு அனுப்பப்பட்டன. இதன் மொட்த்தாச் செலவு கிட்டத்தட்ட $1.0 பில்லியன் அமெரிக்க டாலர்கள் ஆகும். ஆகஸ்ட் 20, 1975 இல் வைக்கிங் 1 ஏவப்படட்து. அதே ஆண்டு செப்டம்பர் 9 இல் *வைக்கிங் 2* ஏவப்பட்டது. இரண்டும் "ஒழுக்குச் சிமிழ்" எனப்படும் *Orbiter Capsule*, மற்றும் "தளச் சிமிழ்" எனப்படும் *Lander Capsule* ஆகியவற்றைக் கொண்டு சென்றன. இரண்டு விண்வெளிக் கப்பல்களும் வெற்றிகரமாக செவ்வாயை அடைந்து பல விபரங்களை வண்ணப் படங்களுடன் பூமிக்கு அனுப்பின.

வைக்கிங்-1 ஏவிப் பத்து மாதங்களில் செவ்வாய்க் கோளைச் சுற்ற ஆரம்பித்து, ஜூலை 20, 1976 இல் செவ்வாயில் தரையிறங்கியது. அதே நேரம் வைக்கிங் 2 அதே ஆண்டு ஆகஸ்ட் 7 இல் செவ்வாய்க் கோளைச் சுற்றி வர ஆரம்பித்து, செப்டம்பர் 3, 1976 இல் தரையிறங்கியது.

வைக்கிங் திட்ட முடிவு
---------------------

இரண்டு வைக்கிங் விண்கலங்களினதும் முடிவுகள் பின்வருமாறு:

| கலம் | திரும்பி வந்த நாள் | மூடப்பட்ட நாள் | வாழ்வு காலம் | முடிவின் காரணம் |
| --- | --- | --- | --- | --- |
| வைக்கிங் 1 ஒழுக்குச்சிமிழ் | ஜூன் 19 1976 | ஆகஸ்ட் 17 1980 | 4 ஆண்டுகள், 1 மாதம், 19 நாட்கள் | Shut down after depletion of attitude control fuel |
| வைக்கிங் 1 தளச்சிமிழ் | ஜூலை 20 1976 | நவம்பர் 13 1982 | 6 ஆண்டுகள், 3 மாதங்கள், 22 நாட்கள் | மனிதத் தவறு |
| வைக்கிங் 2 ஒழுக்குச்சிமிழ் | ஆகஸ்ட் 7 1976 | ஜூலை 25 1978 | 1 ஆண்டு, 11 மாதங்கள், 18 நாட்காள் | Shut down after fuel leak in propulsion system |
| வைக்கிங் 2 தளச்சிமிழ் | செப்டம்பர் 3 1976 | ஏப்ரல் 11 1980 | 3 ஆண்டுகள், 7 மாதங்கள், 8 நாட்கள் | மின்கலத்தில் பழுது |

அனைத்து வைக்கிங் திட்டமும் முடிவில் மே 21 1983 இல் கைவிடப்பட்டது.

வெளி இணைப்புகள்
---------------

* நாசாவின் செவ்வாய்க் கோளுக்கான வைக்கிங் திட்டம் - (ஆங்கில மொழியில்)
* செந்நிறக் கோளம் செவ்வாய் நோக்கி விண்வெளிக் கப்பல்கள் (சி. ஜெயபாரதனின் கட்டுரை)
புத்தரின் கருத்துருவைக் காட்டும் தாதுகோபக் கற்பலகை: அரசி மாயா, வெள்ளை யானை தனது வலது பக்கம் நுழைவதைக் கனவு காணல், கிபி 100-300, இளகல் தீப்பாறைக்கற் சிற்பம், பிரித்தானிய அருங்காட்சியகம்
**சமால் கார்கி** (Jamal Garhai) என்பது வடக்கு பாக்கிசுத்தானின் மாகாணமான கைபர் பக்துன்குவாவில் உள்ள மார்தன் மாவட்டத்தின் தலைமையிடமாக மார்தானிலிருந்து 13 கிலோமீட்டர் தொலைவில் உள்ள ஜமால் கார்கி தாலுகாவில் உள்ள ஒரு பண்டைய காந்தாரப் பண்பாட்டுக்குரிய பௌத்த தொல்லியல் களம் ஆகும். இந்தியத் துணைக்கண்டத்தின் இப்பகுதியில் புத்த மதம் செழிப்புற்றிருந்த காலத்தில், கிபி முதலாம் நூற்றாண்டு முதல் ஐந்தாம் நூற்றாண்டு வரை சமால் கார்கி, பௌத்த விகாரையாக இருந்தது. இங்கே ஒரு அழகிய துறவி மடமும், முதன்மைத் தாதுகோபமும் அதைச் சூழச் சிறிய சைத்தியங்களும் நெருக்கமாக அமைந்திருந்தன.

கண்டுபிடிப்பு
-------------

சமால் கார்கியின் அழிபாடுகள் 1848ம் ஆண்டில், பிரித்தானியத் தொல்லியலாளரான அலெக்சாண்டர் கன்னிங்காம் என்பவரால் முதன்முதலாகக் கண்டுபிடிக்கப்பட்டது. தாது கோபுரம், கர்னல் லும்சுடன் என்பவரால் வெளிப்படுத்தப்பட்டது. ஆனாலும் அக்காலத்தில் பெறுமதியான எதுவும் கிடைக்கவில்லை. 1871ல் இக்களம் லெப்டினன்ட் குரொம்டன் என்பவரால் அகழ்வாய்வு செய்யப்பட்டபோது, பெருந்தொகையான புத்தர் சிலைகள் கிடைத்தன. இவை இப்போது பிரித்தானிய அருங்காட்சியகத்திலும், கொல்கத்தாவில் உள்ள அருங்காட்சியகத்திலும் உள்ளன. இக்களத்தில் கரோசுட்டி மொழிக் கல்வெட்டு ஒன்றும் கிடைத்தது. இது இப்போது பெசாவர் அருங்காட்சியகத்தில் வைக்கப்பட்டுள்ளது.

சிதிலமடைந்த பௌத்தச் சின்னங்கள்
------------------------------

* கிபி 300 - 500க்கும் இடைப்பட்ட காலத்திய கௌதம புத்தர் சிற்பம், ஆசியன் கலை அருங்காட்சியகம், சான்பிரான்சிஸ்கோகிபி 300 - 500க்கும் இடைப்பட்ட காலத்திய கௌதம புத்தர் சிற்பம், ஆசியன் கலை அருங்காட்சியகம், சான்பிரான்சிஸ்கோ
* ஜமால் கார்கி பௌத்தத் தொல்லியல் களத்திற்கு செல்லும் பாதை ஜமால் கார்கி பௌத்தத் தொல்லியல் களத்திற்கு செல்லும் பாதை
* எஞ்சிய பௌத்த சிதிலங்களின் பக்கவாட்டுப் பார்வைஎஞ்சிய பௌத்த சிதிலங்களின் பக்கவாட்டுப் பார்வை
* முதன்மைத்  தூபிமுதன்மைத் தூபி
* விகாரை மற்றும் குளம்விகாரை மற்றும் குளம்
* ஜமால் கார்கி பௌத்த நினைவுச்சின்னங்களின் சிதிலங்கள்ஜமால் கார்கி பௌத்த நினைவுச்சின்னங்களின் சிதிலங்கள்
* தூபிகளின் தொகுதி தூபிகளின் தொகுதி
* ஜமால் கார்கி பௌத்த சிதிலங்கள்ஜமால் கார்கி பௌத்த சிதிலங்கள்
*

எஞ்சிய பௌத்த சிற்பங்கள்
-----------------------

* அலங்கார வளைவுகள் அலங்கார வளைவுகள்
* பௌத்த சிற்பங்கள்பௌத்த சிற்பங்கள்
* வேட்டைக் காட்சிவேட்டைக் காட்சி
* 
* புத்தரும், நிர்வாண நிலையில் வஜ்ரபாணி சிற்பம் புத்தரும், நிர்வாண நிலையில் வஜ்ரபாணி சிற்பம்
* திருமணக் காட்சிதிருமணக் காட்சி
* இந்தோ கொரிந்திய கலையில் கட்டப்பட்ட தூபியைத் தாங்கும் யாணைச் சிற்பம் இந்தோ கொரிந்திய கலையில் கட்டப்பட்ட தூபியைத் தாங்கும் யாணைச் சிற்பம்
* இந்தோ கொரிந்திய பௌத்தச் சிற்பங்கள்இந்தோ கொரிந்திய பௌத்தச் சிற்பங்கள்
* Indo-Corinthian capitals from Jamal Garhi.Indo-Corinthian capitals from Jamal Garhi.

இவற்றையும் பார்க்கவும்
----------------------

* பௌத்த தொல்லியற்களங்கள்
* பௌத்த யாத்திரைத் தலங்கள்

மேற்கோள்கள்
-----------

1. ↑  "Jamal Garhi".
2. ↑  British Museum Collection
**பிரயோக விவேகம்** ஒரு இலக்கண நூல். இதே பெயருடைய வடமொழி நூலைத் தழுவி எழுதப்பட்டது. இதனால் அவ்வடமொழி நூலைப்போலவே எழுத்திலக்கணம் கூறாது சொல்லிலக்கணம் மட்டுமே கூறுகின்றது. 17 ஆம் நூற்றாண்டில் வாழ்ந்தவரும் ஆழ்வார் திருநகரி என்னும் ஊரைச் சேர்ந்தவருமான சுப்பிரமணிய தீட்சிதர் என்பார் இந்நூலை இயற்றினார். இந்நூலுக்கான உரையையும் இவரே எழுதியுள்ளார்.

நூற்கொள்கை
----------

தமிழும் வடமொழியும் வேறல்ல என்றும் வடமொழியிலிருந்தே தமிழ் மொழி உருவானது என்றும் வடமொழி கற்றோரிடையே அக்காலத்தில் நிலவிய கருத்தையே இந்நூலும் வலியுறுத்துகின்றது. 

  

சோழர் காலத்தில் தமிழ்நாட்டில் ஏற்பட்ட வடமொழிப் பரவலின் தாக்கத்தினால் விளைந்த புதிய இலக்கணத் தேவைகளையும் வீரசோழியம் என்னும் இலக்கண நூல் ஓரளவுக்கு நிறைவு செய்தது. எனினும் அக்காலத்தில் எழுந்த இலக்கியங்களான சைவசித்தாந்த சாத்திரங்கள், வைணவ நூல்கள், மணிப்பிரவாள நடையில் அமைந்த இலக்கியங்கள் என்பவற்றினூடாகத் தமிழுக்கு அறிமுகமான வடமொழி மரபு சார்ந்த இலக்கணக் கூறுகளை விளக்குவதற்கு ஏற்பட்ட தேவையை நிறைவு செய்வதற்காகத் தோன்றிய இலக்கண நூல்களுள் பிரயோக விவேகமும் ஒன்று

அமைப்பு
-------

இந்நூல் 51 காரிகைகளால் ஆன நான்கு படலங்களைக் கொண்டுள்ளது. இவை, காரகப் படலம், சமாசப் படலம், தத்தித படலம், திங்ஙுப் படலம் என்பன. இவற்றுள் 17 காரிகைகளைக் கொண்ட காரகப்படலம் வேற்றுமையைப் பற்றி விளக்குகிறது. 11 காரிகைகளாலான சமாசப் படலம் தொகைச்சொல் பற்றிக் கூறுகிறது. 6 காரிகைகளிலாலான தத்தித படலம் தத்திதாந்தச் சொற்கள் பற்றியும், 17 காரிகைகளிலாலான திங்ஙுப் படலம் வினைமுற்றுக்களைப் பற்றியும் எடுத்துரைக்கின்றன.

பதிப்புகள்
----------

பிரயோக விவேகம் நூலை முதன் முதலில் பதிப்பித்தவர் யாழ்ப்பாணம் ஆறுமுக நாவலர். பின்னர் தி. வே. கோபாலையர் புதிய விளக்கக் குறிப்புகளுடனும், பின்னிணைப்புகளுடனும் வெளியிட்டார்.

* சுப்பிரமணிய தீக்கிதர் இயற்றிய பிரயோக விவேகம் மூலமும் உரையும். பதிப்பாசிரியர்: பண்டித வித்துவான் தி. வே. கோபாலையர், எம். ஏ. பி. ஒ. எல். தஞ்சை சரசுவதி மகால் வெளியீடு-147, 1973

குறிப்புகள்
-----------

1. ↑  இளங்குமரன், 2009. பக். 359.
2. ↑  அருள்முருகன், நா. 2010
3. ↑  இளங்குமரன், 2009. பக். 360, 362.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* அருள்முருகன், நா. தி.வே. கோபாலையரின் இலக்கணப் பதிப்புகள் முழக்கமும் உழைப்பும் பரணிடப்பட்டது 2010-11-24 at the வந்தவழி இயந்திரம், காலச்சுவடு, 12 ஆகத்து 2010 இல் பார்த்தது.

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------
தொகுப்பு சமாதி புத்தர் சிலை.
**சமாதி புத்தர் சிலை** (*Samadhi Statue*) இலங்கையின் பண்டைத் தலைநகரமான அனுராதபுரத்தில் உள்ள மகாமேவ்நாவ பூங்காவில் உள்ளது. இதில், புத்தரை அவர் முதலில் ஞானம் பெற்றதோடு தொடர்புடைய தியானநிலைத் தோற்றத்தில் சிலையாக வடித்துள்ளனர். இது நிர்வாண நிலை என்றும் அழைக்கப்படுகிறது. புத்தரின் ஞானம் பெற்ற நிலையே சமாதி என்று கூறப்படும் அனுபவமா அல்லது வேறேதாவது தோற்றப்பாடா என்பது புத்த மதத்தைக் கடைப்பிடிப்பவர்களது மெய்யியல் சார்புநிலையைப் பொறுத்துள்ளது. தியானத் தோற்றத்தில் புத்தர், காலை மடித்துச் சம்மண நிலையில், உள்ளங்கைகள் மேல்நோக்கியபடி ஒன்றன்மீது ஒன்றாக மடிமீது இருக்க அமர்ந்திருப்பார். புத்தரின் இந்தத் தோற்றம் பௌத்த உலகில் பரவலாக அறியப்பட்டது. எனவே இச்சிலை மிகவும் பொதுவாகக் காணப்படும் பௌத்த சிற்பங்களுள் ஒன்று எனலாம். கருங்கல்லில் செதுக்கப்பட்ட இச்சிலை 8 அடி உயரம் கொண்டது.

மேற்கோள்கள்
-----------

1. ↑  Buddhist Statue in Anuradhapura, Lonely Planet
2. ↑  The plaque at Samadhi Buddha Statue (Anuradhapura) 3 May 2013, 12:37:13

மேலும் காண்க
------------

* von Schroeder, Ulrich. (1990). *Buddhist Sculptures of Sri Lanka*. (752 p.; 1620 illustrations). Hong Kong: Visual Dharma Publications, Ltd. ISBN 962-7049-05-0
* von Schroeder, Ulrich. (1992). *The Golden Age of Sculpture in Sri Lanka - Masterpieces of Buddhist and Hindu Bronzes from Museums in Sri Lanka*, [catalogue of the exhibition held at the Arthur M. Sackler Gallery, Washington, D. C. 1 November 1992 – 26 September 1993]. Hong Kong: Visual Dharma Publications, Ltd. ISBN 962-7049-06-9
கணிதத்தில் ஒரு கணமும் அக்கணத்தில் வரையறுக்கப்பட்ட ஒரு சமான உறவும் தரப்பட்டால், அக்கணத்தின் ஏதேனும் ஒரு உறுப்பு *a* இன் **சமானப் பகுதி** (*Equivalence class*)என்பது அக்கணத்தில் *a* -க்குச் சமானமான உறுப்புகள் அனைத்தையும் கொண்ட உட்கணமாகும்.

குறியீடும் வரையறையும்
---------------------

ஒரு கணம் *X* இன் மீது வரையறுக்கப்பட்ட சமான உறவு ~ எனில் அக்கணத்தின் ஏதேனுமொரு உறுப்பு *a* இன் சமானப் பகுதி {\displaystyle [a]} எனக் குறிக்கப்படுகிறது. *a* உடன் இச்சமான உறவால் இணைப்புடைய *X* கணத்தின் உறுப்புகள் அடங்கிய கணம் *a* இன் சமானப் பகுதியென வரையறுக்கப்படுகிறது. இது *X* இன் உட்கணமாக இருக்கும்.

*a* இன் சமானப் பகுதி:

{\displaystyle [a]=\{x\in X\mid a\sim x\}}
*a* இன் சமானப் பகுதி {\displaystyle [a]\_{R}} எனவும் குறிக்கப்படுகிறது. இங்கு R என்பது சமான உறவு. இது *a* இன் R-சமானப்பகுதி.

~ சமான உறவைப் பொறுத்து, கணம் X இன் அனைத்து சமானப் பகுதிகளையும் அடக்கிய கணமானது, X இன் *காரணி கணம்* அல்லது *ஈவு கணம்* (quotient set) என அழைக்கப்படுகிறது. இதன் குறியீடு:

{\displaystyle X/\sim }.
கணத்தின் ஒவ்வொரு உறுப்பையும் அதன் சமானப் பகுதியுடன் இணைக்கும் *நியமன வீழல் கோப்பு'* (*canonical projection map*) ஒன்று ஒவ்வொரு சமான உறவுக்கும் உண்டு. அக்கோப்பு (π) X இலிருந்து *X*/~ -க்கு வரையறுக்கப்பட்ட ஒரு முழுக்கோப்பாகும்:

{\displaystyle \pi \colon X\rightarrow X/\sim }
{\displaystyle \pi (x)=[x]}

எடுத்துக்காட்டுகள்
------------------

* கார்களின் கணத்தில் சமான உறவாக (~) *ஒரே நிறத்திலுள்ள கார்கள்* எனக் கொண்டால், ஒவ்வொரு சமானப் பகுதியும் பச்சை, ஊதா, சிவப்பு, மஞ்சள்... என ஒரே நிறத்தில் அமைந்த கார்களைக் கொண்ட கணமாக இருக்கும். மொத்த சமானப் பகுதிகளின் எண்ணிக்கை மூல கணத்திலுள்ள கார்களின் மொத்த நிறங்களின் எண்ணிக்கையாகும்.
* **Z** -முழு எண்கள் கணத்தில் மாடுலோ 2 எனும் சமான உறவின் சமானப் பகுதிகள் இரட்டை முழுஎண்களின் கணமும், ஒற்றை முழுஎண்களின் கணமும் ஆகும்.
* *X* என்பது இரண்டாவது எண்ணைப் பூச்சியமற்றதாகக் கொண்ட முழு எண்கள் வரிசைச் சோடிகளின் கணம்; இக்கணத்தில் சமான உறவு ~ பின்வருமாறு வரையறுக்கப்படுகிறது:

{\displaystyle ab=cd} என இருந்தால், இருந்தால் மட்டுமே,
{\displaystyle (a,b)\sim (c,d)}
இப்பொழுது வரிசைச் சோடி (a,b) இன் சமானப் பகுதி விகிதமுறு எண் {\displaystyle {\frac {a}{b}}}. இந்த சமான உறவையும் சமானப் பகுதியையும் கொண்டு விகிதமுறு எண்களின் கணத்தை வரையறுக்கலாம்.

பண்புகள்
--------

*X* கணத்தின் ஒவ்வொரு உறுப்பு *x* -ம் அதன் சமானப்பகுதி [*x*] இன் ஒரு உறுப்பாகும். *X* கணத்தின் எந்த இரு சமானப் பகுதிகளும் ஒன்று சமமாக இருக்கும் அல்லது சேர்ப்பில்லாக் கணங்களாக இருக்கும். *X* கணத்தின் அனைத்து சமானப் பகுதிகளும் சேர்ந்து *X* இன் பிரிவினையாக அமையும்:

*X* இன் ஒவ்வொரு உறுப்பும் ஒரேயொரு சமானப் பகுதியில் மட்டுமே இருக்கும். மறுதலையாக *X* இன் ஒவ்வொரு பிரிவும் ஒரு சமான உறவின் மூலம் கிடைக்கிறது. எனவே:

*x* , *y* எனும் இரு உறுப்புகள் கணத்தின் ஒரே பிரிவைச் சேர்ந்ததாக இருந்தால், இருந்தால் மட்டுமே *x* ~ *y* ஆக இருக்க முடியும். அதாவது:

*x* ~ *y* ⇔ [*x*] = [*y*].
கணம் *X* இன் மீது வரையறுக்கப்பட்ட சமான உறவு ~ , *x* , *y* கணத்தின் இரு உறுப்புகள் எனில் பின்வரும் மூன்று கூற்றுகளும் சமானமானவை:

* {\displaystyle x\sim y}
* {\displaystyle [x]=[y]}
* {\displaystyle [x]\cap [y]\neq \emptyset }.

மேற்கோள்கள்
-----------

* Weisstein, Eric W. "Equivalence Class." From MathWorld--A Wolfram Web Resource.
**அசைவ உணவு** (Non-vegetarian) என்பது விலங்குகளின் இறைச்சியை கொண்ட உணவாகும். அது பெரும்பாலும் வீட்டுவளர்ப்பு விலங்காகவே இருக்கும். நோன் வெஜ் (non-veg) என்பது ஒரு இந்திய ஆங்கில வார்த்தையாகும், இது மாமிச உணவைக் குறிக்கப் பயன்படுகிறது, மேலும் சைவ உணவு உண்பவர் அல்லாத ஒரு நபருக்கு, அதாவது இறைச்சியை உட்கொள்ளும் ஒருவர், குறிப்பாக புரதத்தின் முக்கிய ஆதாரமாக இருக்கிறார். இந்தியாவில் கோழிக் கறி, மாட்டுக் கறி, ஆட்டுக் கறி, பன்றிக் கறி மற்றும் மீன் போன்றவை உண்ணுகின்றனர்.

  

பச்சை: சைவ உணவு, சிவப்பு-பழுப்பு: அசைவ உணவு
இந்தியாவில் தொகுக்கப்பட்ட உணவுப் பொருட்கள் சைவம் மற்றும் அசைவ அடையாளங்களுடன் குறிக்கப்படுவது கட்டாயமாகும், அவை பச்சை மற்றும் சிவப்பு-பழுப்பு நிற அடையாளங்களாக இருக்கின்றன, அவை முறையே சைவ உணவு உண்பவர்களுக்கு அல்லது சைவ உணவு உண்பவர்களுக்கு ஏற்றவையா என்பதை தெளிவாகக் குறிக்கின்றன.

அசைவ உணவு வகைகள்
----------------

* அசைவ உணவுகள்
* தமிழ்நாட்டு கோழிக்கறிதமிழ்நாட்டு கோழிக்கறி
* வங்காள வறுத்த கோழிக்கறிவங்காள வறுத்த கோழிக்கறி
* மீன்கறிமீன்கறி
* இலங்கை கோழி பிரியாணிஇலங்கை கோழி பிரியாணி

மேற்கோள்கள்
-----------

1. ↑   (in en) *Cohesion*. Nehru Institute of National Integration.. 1970. .
2. ↑  Staff, Institute Of Naturopathy; (Bangalore), Institute of Naturopathy and Yogic Sciences (2002-12-01) (in en). *Nutrition And Health: The Vegetarian Way*. Sterling Publishers Pvt. Ltd. பன்னாட்டுத் தரப்புத்தக எண்:9788120724242. .